CELEX: 31979D0675
Language: el
Date: 1979-07-13 00:00:00
Title: 79/675/ΕΟΚ: Απόφαση τής Επιτροπής τής 13ης Ιουλίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Canberra—Scorpio 2000 MCA System»

Avis juridique important

|

31979D0675

79/675/ΕΟΚ: Απόφαση τής Επιτροπής τής 13ης Ιουλίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Canberra—Scorpio 2000 MCA System»  

Επίσημη Εφημερίδα αριθ. L 199 της 07/08/1979 σ. 0040 - 0040 Ελληνική ειδική έκδοση: Κεφάλαιο 02 τόμος 7 σ. 0260 

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουλίου 1979 περί απορρίψεως του χαρακτηρισμού ως επιστημονικής της συσκευής με την ονομασία "Canberra-Scorpio 2000 MCA System"H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ατελούς από τους δασμούς του κοινού δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),  τον κανονισμό (ΕΟΚ) αριθ. 3195/75 Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,  Εκτιμώντας:  ότι, με επιστολή της 10ης Ιανουαρίου 1978, η Βελγική κυβέρνηση ζήτησε από τήν Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75, προς το σκοπό του χαρακτηρισμού ή μη της συσκευής με την  ονομασία "Canberra-Scorpio 2000 MCA System", προοριζομένης να χρησιμοποιηθεί σε ερευνητικούς σκοπούς στον πυρηνικό τομέα και, ιδιαίτερα, για τη λήψη, τη δελτιοποίηση και την ανάλυση στοιχείων με πολλαπλούς τρόπους, σαν επιστημονικής ή μη, και, σε  καταφατική περίπτωση, εάν συσκευές ισοδύναμου επιστημονικής αξίας κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 18 Ιουνίου 1979, στα πλαίσια της Επιτροπής Τελωνειακών Ατελειών, προς το  σκοπό εξετάσεως της προκειμένης περιπτώσεως- ότι, απ' αυτήν την εξέταση προέκυψε ότι η εν λόγω συσκευή αποτελεί σύστημα που σύγκειται από ένα αναλόγιο χειρισμού, μία μονάδα επεξεργασίας των δεδομένων τα οποία εισέρχονται και μία μονάδα γραφικής επεξεργασίας- ότι δε διαθέτει, μόνη της,  αντικειμενικά χαρακτηριστικά που να την κάνουν κατάλληλη, ειδικά για επιστημονική έρευνα- ότι, εξάλλου χρησιμοποιείται ευρύτατα στον εμπορικό τομέα- ότι, η χρήση της εν λόγω συσκευής στην προκειμένη περίπτωση δεν αρκεί για να της προσδώσει το  χαρακτηρισμό της επιστημονικής συσκευής και ότι, ως εκ τούτου, δεν μπορεί να θεωρείται σαν επιστημονική συσκευή- ότι η απόφαση 78/294/ΕΟΚ της Επιτροπής περί αποκλεισμού από του ευεργετήματος της ατέλειας ως προς τους δασμούς του κοινού δασμολογίου της επιστημονικής συσκευής με την ονομασία "Scorpio system 3000 multi-unibus disk-based multichannel analyzing  computer system"(3) προβλέπει στο άρθρο της 1 ότι αυτή η συσκευή πρέπει να θεωρείται ως επιστημονική- ότι, λαμβανομένης υπόψη της τεχνικής εξελίξεως που επήλθε στο μεσολαβήσαν χρονικό διάστημα γι' αυτή την κατηγορία των συσκευών, δεν υπάρχει πλέον λόγος  να αναγνωρίζεται η εν λόγω συσκευή ως επιστημονική,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Canberra-Scorpio 2000 MCA system" δεν πρέπει να θεωρείται ως επιστημονική συσκευή.   Άρθρο 2  Η απόφαση 78/294/ΕΟΚ της Επιτροπής περί αποκλεισμού από του ευεργετήματος της ατέλειας ως προς τους δασμούς του κοινού δασμολογίου της επιστημονικής συσκευής με την ονομασία "Scorpio system 3000 multi-unibus disk-based multichannel analyzing  computer system" καταργείται.   Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 13 Ιουλίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. N 184 της 15.7.1975, σ. 1.  (2) ΕΕ αριθ. N 316 της 6.12.1975, σ. 17.  (3) ΕΕ αριθ. Ν 74 της 16.3.1978, σ. 39.